கேள்வி: சொகூர் சுல்தானகம் - பிந்தான் தீவு பற்றி விளக்கவும்.
பதில்: பிந்தான் தீவு சுற்றுப்புற மாநிலங்களில் இருந்த ஆட்சியாளர்கள், சுல்தான் மகமுட் ஷாவை மலாக்காவின் ஆட்சியாளராக மரியாதை கொடுத்து, தொடர்ந்து உதவிகள் செய்து வந்தனர். அவர் பிந்தான் தீவு ஒரு மலாய் முஸ்லிம் கூட்டமைப்பின் தலைவராக ஆனார். ஒரு புதிய தளம் நிறுவப்பட்ட நிலையில், சுல்தான் மகமுட் ஷா சீர்குலைந்த மலாய்ப் படைகளைத் திரட்டி போர்த்துகீசியர்களுக்கு எதிராக பல தாக்குதல்களையும் முற்றுகைகளையும் செய்தார். 1510-களின் பிற்பகுதியில் மலாக்காவில் இருந்த போர்த்துகீசியர்களுக்கு எதிரான தாக்குதல்களைத் தொடுத்தார். போர்த்துகீசியர்களை எதிர்த்து, சுல்தான் மகமுட் ஷா, 1515 முதல் 1519 வரை பல தாக்குதல்களை நடத்தி வந்தார். அந்தத் தாக்குதல்கள் அனைத்தும் தோல்வியுற்றன. பிந்தான் தீவில் இருந்த சுல்தான் முகமது ஷாவை அடக்குவதற்கு போர்த்துகீசியர்கள் தீவிரமாகக் களம் இறங்கினார்கள். பிந்தான் தீவில் சுல்தான் முகமது ஷா இருக்கும் வரையில் தங்களுக்கு ஆபத்து என்பதையும் உணர்ந்தார்கள்.